CELEX: C2006/212/33
Language: et
Date: 2006-09-02 00:00:00
Title: Kohtuasi C-275/06: Eelotsusetaotlus, mille esitas Juzgado de lo Mercantil n o  5 de Madrid (Hispaania) 26. juunil 2006 — Productores de Música de España versus Telefónica de España SAU

2.9.2006   
            
            
               ET
            
            
               Euroopa Liidu Teataja
            
            
               C 212/19
            
         Eelotsusetaotlus, mille esitas Juzgado de lo Mercantil no 5 de Madrid (Hispaania) 26. juunil 2006 — Productores de Música de España versus Telefónica de España SAU
   (Kohtuasi C-275/06)
   (2006/C 212/33)
   Kohtumenetluse keel: hispaania
   Eelotsusetaotluse esitanud kohus
   Juzgado de lo Mercantil no 5 de Madrid
   Põhikohtuasja pooled
   
      Hageja: Productores de Música de España (Promusicae)
   
      Kostja: Telefónica de España SAU
   Eelotsuse küsimus
   Kas ühenduse õigus ja täpsemalt Euroopa Parlamendi ja nõukogu 8. juuni 2000. aasta direktiivi 2000/31/EÜ (1) infoühiskonna teenuste teatavate õiguslike aspektide, eriti elektroonilise kaubanduse kohta siseturul artikli 15 lõige 2 ja artikkel 18, Euroopa Parlamendi ja nõukogu 22. mai 2001. aasta direktiivi 2001/29/EÜ (2) autoriõiguse ja sellega kaasnevate õiguste teatavate aspektide ühtlustamise kohta infoühiskonnas artikli 8 lõiked 1 ja 2, Euroopa Parlamendi ja nõukogu 29. aprilli 2004. aasta direktiivi 2004/48/EÜ (3) intellektuaalomandi õiguste jõustamise kohta artikkel 8 ja Euroopa Liidu põhiõiguste harta artikli 17 lõige 2 ning artikkel 47 lubavad liikmesriikidel eeluurimise või avaliku julgeoleku ja riigikaitse huvides — seega väljaspool tsiviilmenetlust — piirata elektrooniliste sidevõrkude ja -teenuste operaatorite, telekommunikatsioonivõrgule juurdepääsu pakkuvate ettevõtjate ja teabetalletusteenuste osutajate kohustust säilitada ja teha kättesaadavaks infoühiskonna teenuse osutamise käigus loodud ühenduste alusel saadud sideteenuste osutamisega seoses töödeldud andmed ja liiklusandmed?
   
      (1)  EÜT L 178, lk 1; ELT eriväljaanne 13/25, lk 399.
   
      (2)  EÜT L 167, lk 10; ELT eriväljaanne 17/01, lk 230.
   
      (3)  ELT L 157, lk 45; ELT eriväljaanne 17/02, lk 32.